Jane, kui kaua peame peidus olema?
Nii külm on.
Nii kaua, kui missioon vajab.
Teeme missiooni soojas kohas.
Karibud elavad vaid põhjas.
Kuulen vist midagi.
Kus sa üldse end peidad?
Hei!
Pole naljakas, Hallhabe.
Ja me peaksime peidus olema.
Olge tasa!
Miks sul lahe peidukostüüm on?
Sest ise tegin. Võid seda järgmine kord kanda.
Minge nüüd tagasi peitu, et saaksime uurida,
miks karibud alati liiguvad ja kuskile kauaks ei jää.
Ju nad liiguvad, et soe oleks.
See on üks idee.
Olgu, Hallhabe.
Nüüd sa saad.
Kas see on väike põhjapõder? - See on väike karibu.
Karibu ja põhjapõder on sama loom. - Mida?
Ja seal on tema isa. - Ema.
Kust tead? - Poisid kaotavad sarved iga sügis.
Neiudel jäävad talveks alles.
Nad on kaunid.
Nii kahju, et neid on iga aasta aina vähem.
Peame neid aitama.
Selleks peamegi uurima, miks nad paigal ei püsi,
et saaksime karibuid mõista.
Vaadake!
Ema tahab, et tütar edasi läheks. Aga miks?
Oi ei, ehmatasin teda. Ta võib ära eksida. Peame ta emaga taas kokku viima.
Aidake mind välja.
Tulge, ta pääseb käest!
Muidugi pääseb. Tal on kaks jalga rohkem kui meil.
Oota, lapsuke!
Ta on liiga kiire.
Mitte oma ema jaoks, kes võttis abivägesid kaasa.
Karibukari!
Soovin, et nad püsiksid paigal.
Mida teha, Jane? - Üritame jalgu mitte jääda.
Vapustav.
Karibud liiguvadki aina.
Kuidas nad tagasi meelitame, et põhjust välja selgitada?
End taas peites!
Ma ei mängi enam.
Päriselt ka, Jane, kus sa oled?
Vanaisa!
Vanaisa James?
Vanaisa, nii tore sind näha.
Ennäe. Tere, David.
Tere, Jane.
Sellest välja pugemiseks läheb hetk.
Sul pole täna tööpäev?
Ei, lähen tegelikult hiljem kogukonna kööki vabatahtlikuks.
Aga...
See näeb isuäratav välja.
Mulle? - Tegin lõuna kõigile.
Ka sulle, kui tahad, Jane.
Aitäh, aga me ei saa pausi teha. Jälitame Rangifer tarandus't.
See on karibu teaduslik nimetus ja missioon on väga tähtis.
Aga süüa võiksin küll. - Sa võid alati süüa.
No ma tahaksin sellest karibumissioonist lähemalt kuulda.
Ju võime väikse pausi teha.
Seda ma arvasin.
Kas see on Hallhabe?
Jah, olime kõik metsas peidus.
Noh, mõned meist olid peidus.
Ja mõned viskasid lumepalle.
Häbi sul olgu, Hallhabe.
Lähme sisse.
Ja siis jooksime koos karibukarjaga.
Pigem põgenesime karibukarja eest.
Teate, et nad võivad auto kiirusel joosta? - Jah. Aga vaid lühikesi vahemaid.
Kujutage ette. Meie taga olid karibud.
Meie ees oli jäätunud oja.
Ma teadsin, mida tegema pean.
Mida sa tegid?
Ei midagi. Kari hüppas meist üle.
Nad justkui lendasid.
Aga peame ikka uurima välja, miks nad aina liiguvad.
Jah, nad ei püsi üheski kohas kaua.
Tundub tõeline müsteerium.
Äkki nad otsivad süüa?
Võib-olla, aga sööki oli palju järel, kui karibuema tütart lahkuma sundis.
Jätkame missiooniga, David.
Noh, kui nad otsivadki süüa, on meil palju üle.
Olgu. Koristame ära, lapsukesed.
Tänan veel kord lõuna eest, isa. - Võta heaks.
Õue jõudes peame plaani välja mõtlema.
Miks te selle ära viskate?
Ja selle ka.
Sest mul on kõht täis.
Ja mina jätan magustoidu jaoks ruumi.
Magustoitu saab ju, eks?
Nii lähebki iga aasta miljardeid tonne toitu raisku.
Mis mõttes?
Kui võtsid lõunaks liiga palju süüa,
võid ülejäägid hilisemaks jätta.
Täpselt.
Aga meil on küllaga.
Kevin, kas sa pole neile lugusid rääkinud?
Noh...
Ega sa neid unustanud ole?
Mis lugusid, kallis?
Nagu lugusid, mida meile uneajal loed?
Kuule, isa, kas saaksime sellest hiljem rääkida?
See tähendab, et me ei räägi sellest iial.
Noh, me peaksime karibute juurde naasma.
Aga ma ei saanud magustoidu kohta vastust. - Karibud, David.
Aitäh lõuna eest, vanaisa James.
Väga maitsev oli, isegi salat.
No võtke heaks.
Püsige varjul. Meid nähes nad põgeneksid taas.
Ei midagi.
Otsime edasi.
Ka siin pole karibuid.
Mida mu vanaisa lugudega silmas pidas?
Ei tea. Miks sa temalt ei küsinud?
Sest paps reageeris asjale veidralt.
Karibud!
Jälle!
Järgneme neile. Läki!
Kas tohin oma toas mängida?
Kas keegi kohvi tahab?
Vett?
Ma lähen mängin Milliega.
Mul on hetke vaja.
Nad pääsevad minema.
Kuhu lähed, vanaisa?
Kavatsesin tegelikult kogukonna kööki veidi varem minna.
Kas leidsite oma karibud?
Nad kadusid taas.
Me peidame ja otsime, nad näevad ja põgenevad.
Vajame uut plaani.
On sul ideid, vanaisa?
Mõni on.
Kas sa teadsid, et kaributel on eriline seos meie esivanematega,
meie perega?
Kas see on ikka mu pere, kui olen lapsendatud?
Pere on pere, mistahes kujul.
Sul on side oma sünnijärgse pere ja esivanematega
ning ka meie pere ja meie esivanematega. Olgu?
Olgu.
Meie pere on déné'd.
Mida see tähendab?
Déné'd on üks põlisrahvastest seal, kus karibud elavad.
Üks küsimus veel.
Mida tähendab „põlisrahvas“?
Esimesed inimesed, kes kuskil elavad, kes olid seal
juba enne teisi inimesi ja kellel on oma eriline eluviis.
Tulge nüüd minuga.
Ma rääkisin seda lugu su isale, kui ta väike oli.
Kõik see algas väga ammu, kui maailm oli alles uus.
Tollal polnud inimestel selliseid asju
nagu elekter, veevärk ja kortermajad.
Nagu kõik metsaloomad,
sõltusid ka inimesed oma suhtest maaga,
et elusad ja terved püsida.
Aga elus püsimiseks tuli suurt vaeva näha.
Déné'd tahtsid meie rahvale pika tuleviku tagada.
Seega korraldasid nad suure kohtumise enda
ning loomade vahel, kellega nad maad ja metsa jagasid.
Ning meie rahvas küsis:
„Kuidas tagada seda, et meie pered
saaksid teiega koos veel kaua aega elada?“
Karibud vastasid:
„Et inimesed ja loomad tervislikuna püsiksid,
peame koos maa eest hoolitsema.
Võite kasutada meie karusnahka, et soojana püsida,
ja meie sarvi, et vajalikke tööriistu teha,
aga peate olema lugupidavad, võttes ainult selle, mida vajate,
mitte raasugi enam. Miski ei tohiks raisku minna.
Ja nagu meie jagame maad teiega,
peate teie pidama meeles seda ka teistega jagada.
Seda, mida teil on liiga palju, saab anda teistele, kellel on vähem.
Peate jagama ka neid maa eest hoolitsemise õpetusi
kõigi oma lastega,
et nad saaksid jagada neid enda lastega ja nii edasi.“
Kõigi vastutus on teadmisi tulevastele põlvkondadele edasi anda.
Aga mitmed aastad hiljem
polnud déné'd enam ainsad,
kes sel maal elasid.
Metsi segades segatakse ka loomi, kes neis elavad.
Déné'de kogukond üritab siiani kõigest väest karibuid kaitsta.
Nagu karibud meid kaitseid.
Miks sa pole seda lugu mulle rääkinud, paps?
Noh, ju mul läks see meelest ära.
Su vanaisa rääkis mulle palju tähtsaid lugusid,
nagu karibute oma, kui sinuvanune olin. - Kas sa teisi mäletad?
Vist küll. Võib-olla juhul, kui vanaisa veidi aitab?
Meeleldi.
Kas võin ka kuulata?
Muidugi.
Kas karibud peavad aina edasi liikuma,
sest nende elukohtadest metsi võetakse maha, nagu loos?
Kodu kaotamine on üks põhjus, miks karibud on hävimisohus,
aga kuidas tõestada, et seetõttu nad paigal ei püsi?
Äkki viiksime nad kohta, kus end turvaliselt tunnevad?
Kohta, kus on toitu, puid ja kõike, mida nad kodu jaoks vajavad.
Teil kolmel tundub üsna hea plaan olevat.
Asuge tegutsema.
Esimene samm on karibute leidmine.
Jah.
Tšau, vanaisa James. - Tänan lõuna eest.
Seal!
Nüüd vajame vaid turvalist kohta.
Ma tean täpselt sellist.
Peame ka kuidagi karibud sinna toimetama.
Sellega aitavad su lõunasöögi ülejäägid.
David, saime sööda. Kas sa karibuid näed?
Jah!
Aga nad lahkuvad, Jane.
Kiirustage! Nad pääsevad käest.
David?
Siin!
Kinni jäin. Ma ei saa neile järgneda.
Kas jõuad kaributele järele, et neid ülejääkidega siia meelitada?
Juhata nad siia, Hallhabe. Ma teen ülejäänu.
Ma ei saa vabaks. Karibud pääsevad minema!
Jaa! Hallhabe, hakkama saad!
Siiapoole tulevad.
Otse minu suunas.
Paistab, et sa panid kari-puusse.
Said naljast aru? Kari-puusse.
Oled kombes, Hallhabe?
Jane, nad tulevad sinu poole.
Nad on siin. Karibud jõuavad süües turvalisse kohta.
Tegelikult pigem näksides.
Nad võtavad igast tükist vaid väikse ampsu.
Huvitav, miks nad kõike ära ei söö.
Ei tea, aga küllap püsivad nad nüüd paigal.
Nad on nii nunnud.
Oot! Ei, ärge...
minge.
Jane, siin oleme!
Kus karibud on? - Kadusid.
Ja me ikka ei tea, miks nad aina liiguvad. - Küll mõtleme välja.
Aga neist oli kena ülejääke jätta.
Nagu su vanaisa loos. Jagamine.
Näita seda.
„Kuidas meie tänane otsus inimesi tulevikus mõjutab?“
Jane Goodall? - Jah.
Nagu karibud käskisid déné'del
võtta maalt vaid seda, mida vajavad. Ei enamat.
Nii püsivad kõik elus.
Jah.
Vaadake!
Ülejäänud karibukari. - Peitu!
Nad söövad teiste ülejääke.
Nad liiguvad edasi, sest võtavad vaid vajaliku.
Jättes kõigile piisavalt.
Inimesed peaksid sama tegema.
Peaksime tõepoolest.
Mul on idee.
Lisatoit kogukonna köögile, vanaisa.
Kogu selle söögiga saab paljusid abivajajaid toita.
Mahsi cho.
See tähendab „aitäh“. - Võta heaks, vanaisa.
Andsime küpsiseidki, kuigi põhjust ma ei mäleta.
Lugupidamine, jagamine ja...
Vastutus.
Uneajal räägin sulle selle loo.
Ja mul on veel mitmeid lugusid, mida teie kahega jagada.
Sinuga ka.
Ja minuga? Loodetavasti on veel loomalugusid.
Mõni on.
Oota, kuni rebastega lugu kuuled.
Kas karibuid aitaks see, kui rohkem inimesi déné'de lugu kuuleksid?
Noh, lugude vestmine hoiab teadmisi elus.
Ja kui inimesed karibute kohta kuulevad,
on nad ehk maalt asjade võtmisega hoolikamad ja järelemõtlikumad.
Selge, vanaisa.
Sama siin.
Sellest on kindlalt abi.
Valmis, isa? Ma viin su ära. - Tänan.
Saame loomadelt nii palju õppida.
Ja kõike õpitut tuleks jagada,
et me ei teeks sama viga aina uuesti ja uuesti.
Hallhabe!
Aidake karibuid päästa.
David! Kus sa oled? - Kohe tulen.
Mida sa sööd?
Ülejääke. Teisel korral veelgi paremad.
Jäta mulle ka. Tulen pärast me kõnet Karibukaitsja Starr Gauthier'ga.
Ta saabus!
Tere, Starr! - Tere, Jane. Tere, David.
Sul on vist suu täis.
Need?
Isase karibu sarved.
Miks karibuneiud poistega samal ajal sarvi maha ei aja?
Emased karibud jätavad need talveks alles, sest tiinena
peavad nad teistele kaributele oma jõudu näitama, et toiduallikaid kaitsta.
Lahe. Ja vabandust, mul tekkis nälg pärast päev läbi karibute jälgede ajamist.
Nad tõesti liiguvad palju.
Uurisime, miks nad alati liiguvad.
Ja mida teada saite?
Et karibud võtavad kohast vaid vajaliku, ülejäänu jätavad hilisemaks või teistele.
Sul on õigus!
Mõned karibukarjad liiguvad temperatuuri järgi
ja mõned otsivad erinevaid toiduallikaid.
Kus sa kaributega töötad?
Selles alas, kus on Klinse-Za karibute poegimisaed.
Mis asi on poegimisaed?
See on väga suur taraga eraldatud ala.
Toome sinna tiined karibud metsikust loodusest.
Nii saavad nad turvaliselt poegida.
Ja siis laseme nad tagasi vabaks.
Miks nad kaitset vajavad? - Mägedes elades
on pojad nii väikesed ja kiskjad saavad nad kergelt kätte.
Poegimisaias on nad kaitstud. - Kas sa toidad neid?
Jah. - Sul veab täiega.
Miks tahtsid karibuid aidata? - Me kogukondade vanemad käskisid ammu
karibute jahtimise lõpetada, sest nende arv oli nii madal.
Me sõime siis põdraliha ning ma aitasin oma emal liha loputada ja lõigata.
Nii et ma tean, kui raske töö see on.
Ma polegi sellele mõelnud.
Vähesed mõtlevad, sest tavaliselt ostame liha toidupoest. Eks?
Aga teades, kui palju vaeva tuleb näha,
enne kui liha su köögilauale jõuab, oskad seda looma hinnata.
Ja ei lase raisku minna. Võtad, mida vajad.
Täpselt nii, David.
Miks karibuid vähem on?
Vaadake. Suurim oht me karibute jaoks on metsade kadumine.
Me oleme looduse tasakaaluta jätnud.
Saame ka aidata tasakaalu taastada.
Tähtis on meeles pidada, et ka meie oleme liik, nagu karibud.
Me oleme inimeste liik ja peame koos töötama.
Kuidas siis aidata saame?
Täna õpitu teistega jagamine on hea algus. Ja vähendage oma jäätmeid.
Rääkige oma lapsevanema või eestkostjaga
ning külastage kohalikku prügilat, kuhu teie rämps viiakse.
Need jäätmed avaldavad meie keskkonnale suurt mõju
ja see mõjutab elupaiku kaributel ning igal teisel liigil, ka meil.
Kogu prügi nähes ei taha sellele omalt poolt lisada.
Ma pole prügilat varem näinud. Küllap see haiseb.
Sul on vist õigus. Ma pole ka näinud.
Suur aitäh, et täna meile kaributest rääkisid, Starr.
Aitäh teile! Väga meeldiv oli teiega tutvuda.
Tšau, Starr! - Nägemiseni.
Parem kiirusta, Jane. Varsti pole enam palju järel.
Peaaegu otsas!
INSPIRATSIOONIKS OLI GEORGE BLONDIN (1923-2008), DENE RAHVUS
Tõlkinud Silver Pärnpuu